lflage/wiki-talks huggingface dataset:
Discutir:Clòr

message: Se i tròba :
Calor de fusion 6.406 kJ/mol
Se saup pas immediatament coma legir "6.406" : es "6,406" (ponch utilizat per separator decimau en plaça de la virgula ) o 6406 (ponch utilizat incorrectament per separar lei gropes de decimalas) ? En fach, après verificacion, fau chausir la premiera interpretacion. Peiresc 8 d'abril de 2007 a 16:33 (UTC)
replies: text: Es evident qu'as rason. L'SI es una convencion tecnica benvenguda per evitar aquela mena d'ambigüitat.--Aubadaurada 8 d'abril de 2007 a 21:36 (UTC)
thread_title:  Un exemple d'article que sei donadas numericas son pas claras
Discutir:Lista dels cantons franceses

message: M'avisi per aquel article coma per fòrça autrei que sovent i a pas de recèrca de coeréncia dins la toponimia (liames faus, formas divèrsas per un toponim...). Faudriá pas tot (o quasi) tornar faire coma se ren èra ja estat fach. La lista dei departaments e dei regions existís ja, e per exemple se i tròba "Bocas de Ròse" e non pas "Bocas-del-Ròse", etc. Peiresc
replies: text: Partegi l'opinion de Peiresc. Es pas possible de faire ansin un trabalh tant aproximatiu. Perque après, nos obligarà de faire de correccions a escala granda e farà pèrdre fòrça energia ai correctors. En mai d'aquò, me sembla que la "Lista dei cantons francés" es pas un article indispensable per la Wikipèdia occitana.--Aubadaurada 12 d'abril de 2007 a 07:38 (UTC)
thread_title:  Un pauc de coeréncia en toponimia (utilizar lei toponims taus coma son ja atestats dins la Wikipèdia) ! 

message: Apausi lo bendèu de verificacion ortografica, que l'article es estat redigit sensa tròp se referir a l'informacion toponimica ja presenta sus Wikipèdia. Vivarés 25 d'abril de 2007 a 20:46 (UTC)
thread_title:  Errors nombrosas de toponimia 

message: Qu'ei botat las regions dens l'ordi alfabetic. E per respóner a un comentari, aquera pagina es importanta per crear las paginas de las comunas ! Trauca-Cap 27 de junh de 2007 a 02:55 (UTC)
thread_title:  Ordi alfabetic 

message: e eventualament la fòrma "francesa" al costat 109.21.16.120 (d) 23 julhet de 2023 a 14.01 (UTC)
thread_title:  Cal botar los noms occitans
Discutir:Jaç d'ozòn

message: Prepausi de renomenar l'article en "Jaç d'ozòn". Sembla que "jaç" siá utilizable au mens en lengadocian e provençau coma tèrme generic (coma capa en catalan e strato en italian ; cf. Discutir:Nèu). Que ne pensatz ? Vivarés 15 d'abril de 2007 a 23:28 (UTC)
thread_title:  Capa d'ozòn -> Jaç d'ozòn
Discutir:Edat deth Bronze

message: Hegibeltz a mencionat "Article redigit en gascon" : sa contribucion i es fòrça predominanta, mai lo començament e lo títol de l'article son en lengadocian. D'un biais generau, la mencion de dialècte deuriá pertocar que leis articles dialectalament omogenèus (cf. tanben çò que ne ditz la Wikipèdia:Carta lingüistica).
Aquesta remarca es simplament d'òrdre metodologic : la fau aicí perque es lo premier còp que la question se pausa concretament. Vivarés
thread_title:  Mencion dau dialècte : article incompletament omogenèu
Discutir:Calandretas (educacion)

message: Lo discors critic me sembla un pauc excessiu. Benlèu caldriá èsser mai moderat. Pensi que l'alusion a de problèmas concernent lo personal (sens font verificabla) a pas de caractèr enciclopedic vertadièr... Se degun i es pas opausat, farai de modificacions, pensi que las consequéncias que poirián aver aquelas criticas un pauc duras nos desservisson... Cedric31 19 d'abril de 2007 a 13:18 (UTC)
Benlèu que cal cambiar un pauc lo vocabulari mas existisson de criticas vertadièras e recurentas que podèm pas amagar.--Gavach 19 d'abril de 2007 a 18:12 (UTC)
replies: text: Ieu tròbi que la critica es excessivament moderada, en rapòrt amb la realitat. En tot cas i a lo discors oficiau e lo discors critic: me sembla que tenèm ansin una presentacion equilibrada e equitabla dau problèma.--Aubadaurada 19 d'abril de 2007 a 21:22 (UTC)
replies: text: :La seguida de la discussion es aquí: Wikipèdia:Lista dels articles non neutres/Desacòrdi de neutralitat/Calandretas.--Aubadaurada (d) 17 de genièr de 2008 a 20:49 (UTC)
thread_title: Discors critic?
Discutir:Aplicacion (matematicas)

message: L'article sus leis aplicacions es fòrça generau, e es un deis articles a la basa dei matematicas. I a pas mai de rason de lo metre dins la categoria "Analisi" que de lo metre dins la categoria "Algèbra". Me sembla que per ara, la categoria "Teoria dels ensembles" es sufisenta. Vivarés 23 d'abril de 2007 a 22:19 (UTC)
thread_title:  Categorias ?
Discutir:Pomaret

message: "Pomarèt" o "Pomaret" ? A ma conoissença, lo sufixe es totjorn "et" (siá diminutiu, siá per indicar una plantacion : ostalet ; vernet). [[Utilisator:Vivarés|Vivarés]] 7 mar 2006 à 11:12 (UTC)

message: Sus lo sit de la [http://www.occitans.it Chambre d'&Ograve;c], i a "Pomaret". Sus lo sit de [[Paratge]], i a 'na [http://www.paratge.it/valadas/cultura/lista_com_482.htm lista de las comunas de las valadas] emb "Pomarèt". --[[Utilisator:Pasha|Pasha]] 7 mar 2006 à 20:57 (UTC)

message: Cf. lo títol Vivarés 24 d'abril de 2007 a 22:43 (UTC)
thread_title:  Pagina de suprimir (redireccion blanquida)
Discutir:Lista de las vilas italianas de mai de 25 000 abitants

message: Per exemple : Parme, Palèrma (?). Probable que la gròssa majoritat d'aquelei toponims an pas de forma occitana especifica, mai n'i a per quauqueis uns. Tot aquò es de verificar. Vivarés 25 d'abril de 2007 a 17:57 (UTC)
replies: text: Vejam tanben la discussion a Wikipèdia:La tavèrna#Noms de luòcs.--Aubadaurada 25 d'abril de 2007 a 19:00 (UTC)
thread_title:  Me sembla que i a d'errors
Discutir:Venèt (lenga)

message: Se quaucun pòt verificar tot aquò... Vivarés 26 d'abril de 2007 a 18:45 (UTC)
----
Òc, vau demandar a Aubadaurada de verificar; me sembla qu'es ele lo mai competent per aquò... S'es de vandalisme, semiprotegirai l'article. Cedric31 26 d'abril de 2007 a 19:09 (UTC)
thread_title:  I a aicí de cambiaments curiós. 

message: El venèt es una llengua. Gracies.
replies: text: Soi fòrça d'acòrdi ambé vos, e ai cambiat lo nom ja. :) Es plan facil, lo seguent còp o pòts faire tu (clica "more" --> "tornar nomear")! Saimdusan (d) 24 decembre de 2014 a 14.40 (UTC)
thread_title:  No es un dialècte
Discutir:Periòde de rotacion

message: Lo Sistèma Internacionau d'Unitats prescriu coma se devon escriure lei nombres (ne trobaretz un resumit dins la Carta lingüistica). Se pòt per exemple escriure (cf. lo periòde de Jupitèr dins l'article): "0,413538021", qu'es corrècte, mai qu'es de mau legir; se conselha de gropar lei decimalas per grops de 3, e de lei separar per de blancs (e encara mielhs, per de blancs insecables): 0,413 538 021
Vivarés 26 d'abril de 2007 a 22:17 (UTC)
thread_title:  Escritura dei nombres
Discutir:Lèi de composicion intèrna

message: Ai assajat de faire un article sintetic sus aquela nocion, en defugissent lei generalizacions excessivas. Dins d'autrei wikipèdias, qu'an (fòrça) mai de mejans umans, lei nocions tractadas dins lo present article se tròban dins mai d'un article. La tòca aicí es de definir lo lengatge de basa, indispensable dins totei lei domenis dei matematicas, e de balhar d'exemples significatius. Vivarés 30 d'abril de 2007 a 11:45 (UTC)

message: La forma la lèi amb è es pas faussa, de segur, mai me sembla que seriá preferible d'utilizar la forma unitària la lei amb e. Lo CLO a preconizat (mai a pas impausat) en provençau referenciau la reparticion de e estrecha e de è larga segon lei tendéncias panoccitanas majoritàrias: Provença, ben, veire, prètz, la lei... son referenciaus, mentre que Provènça, bèn, vèire, pretz, la lèi son de variantas (pas faussas, mai pas referencialas). L'excepcion son lei diftongs ie, ue que s'escrivon en generau sens accent grèu en provençau (fuelha, mieg puslèu que fuèlha, mièg).--Aubadaurada 30 d'abril de 2007 a 13:43 (UTC)
replies: text: Aviáu ja mes una pagina de redireccion que remanda "Lei de composicion intèrna" a "Lèi de composicion intèrna". Vau metre una varianta dins l'entèsta de l'article. La forma "lèi" (corrècta ela tanben) se destria (foneticament e graficament) de l'article : cf. "lei lèis" / "lei leis". Vivarés 30 d'abril de 2007 a 18:18 (UTC)
thread_title:  Lei/lèi
Discutir:Translacion (geometria)

message: Se pòt pas tractar dins un meteis article (i a que de veire per exemple la pagina d'omonimia fr:Translation de la wikipèdia francesa, o la pagina correspondenta de la wikipèdia anglofòna) doas nocions ben diferentas (una de fisica, l'autra de matematicas) maugrat lo nom quasi comun :
* lo movement de translacion, nocion de mecanica que se tròba en particular en astronomia (cf. aqueu liame : )
* la nocion de translacion coma transformacion en geometria afina (o euclidiana).
Suggeririáu de suprimir la partida matematica, que demandarà un tractament pus detalhat (e a despart de tot biais), de gardar l'autra partida, e de renomenar l'article "Movement de translacion". Ai pas trobat d'articles que correspondrián an aqueu títol dins leis autrei wikipèdia, mai nos es pas enebit de ne faire un. Vivarés 30 d'abril de 2007 a 18:48 (UTC)
thread_title:  L'article tracta doas nocions que deurián èsser tractadas dins d'articles separats
Discutir:Sciéncias naturalas

message: Parlar de la "sciéncia de la teologia" sensa comentari es abusiu : que la teologia se vougue racionala, o qu'istoricament foguèt considerada coma la "Rèina dei sciéncias" es un fach, mai l'afirmacion precedenta deu èsser somesa a la critica (au sens neutre dau tèrme). Vivarés 1 de mai de 2007 a 09:49 (UTC)
thread_title:  La teologia coma "sciéncia" ?
Discutir:Lac Baikal

message: Lo TDF tradutz lo vèrbe caupre (dau latin capere) per  e indica qu'es , autrament dich, intransitiu. Es exactament lo sens dau vèrbe catalan correspondent cabre, intransitiu; segon lo Gran Diccionari de la Llengua Catalana, cabre significa , per exemple: .
La construccion normala d'aqueu vèrbe es caupre dins. Cf. lo provèrbi provençau:  (un culhier sufiriá per contenir tot l'òli).
Lo TDF dona d'autreis exemples:
* (çò es: il crève d'enbonpoint)
* (Godolin)
*  (Brueis).
Se tròba lo meteis sens en latin:  (es la frasa famosa marcada per Fermat dins lo marge d'un libre per dire qu'aviá demostrat una afirmacion sieuna, mai que podiá pas transcriure la demostracion: lo marge èra tròp estrech, e la demostracion i podiá pas caupreSe trobèt la demostracion en 1995, cf. en:Fermat's Last Theorem.).
===Conclusion===
Lo vèrbe intransitiu caupre vòu pas dire  (se pòt pas dire: ). Cf. tanben l'article caupre dau wikiccionari.
Vivarés 5 de mai de 2007 a 23:03 (UTC)
thread_title:  ''Caupre'' vòu pas dire {{cita|contenir}} 

message: Lo vèrbe intransitiu caupre vòu pas dire  (se pòt pas dire: ). Cf. tanben l'article caupre dau wikiccionari.
Vivarés 5 de mai de 2007 a 23:03 (UTC)
thread_title: Conclusion

thread_title: Nòtas
Discutir:Lac Balqash

message: Sabi pas se lo sintagma de  convèn, e ai pas cercat. Se quauqu'un vòu verificar... Vivarés 7 de mai de 2007 a 18:28 (UTC)
replies: text: Cf. Discussion Categoria:Riu per bacin idrografic. Vivarés (d) 20 febrièr de 2010 a 18.13 (UTC)
thread_title:  Bacin versant
Discutir:Subrejeccion

message: L'usatge matematic internacionau en çò que pertòca aquelei tèrmes es pas totjorn estat clar ; per exemple, se tròba sovent en anglés onto, correspondent a l'adjectiu francés surjectif. En tot cas, es clar qu'aumens sus lei wikipèdias, s'es fach la chausida d'aquelei tèrmes, adaptats dau francés dins lei divèrsei lengas, que sa formacion es pas irreprochabla (per exemple unijectiu seriá probablament melhor que injectiu, confusion fonetica en francés entre "un" e "in"), mai qu'an l'avantatge de constituir una familha regulara, e de donar luòc en de derivats coma : injectiu, injectivitat, subrejectiu, subrejectivitat, etc. Per subrejeccion e sei derivats, i a lei variantas en sobre (cf. lei paginas de redireccion). Vivarés 8 de mai de 2007 a 17:15 (UTC)
replies: text: Ai ajustat la variacion regionala (gascona) amb suber-. Coralament.--Aubadaurada 8 de mai de 2007 a 19:22 (UTC)
thread_title:  Terminologia matematica : ''injeccion, subrejeccion, bijeccion'' e mots derivats
Discutir:Modèm

message: A prepaus de "digitau" : dins aquest contèxte, es un anglicisme (coma se saup,digit es lo mot anglés per chifra). Es clar qu'aqueu mot e seis adaptacions son majoritaris dins lei lengas romanicas. Mai se i tròba tanben l'adjectiu numeric (e seis adaptacions) : en francés, numérique es fòrça majoritari, mai digital existís tanben. Dins leis autrei lengas romanicas (aumens l'italian, lo castelhan, lo catalan) es l'invèrs. I a aicí un problèma generau : la majoritat dei lengas romanicas utilizan mai que mai lo vocabulari anglosaxon de l'informatica (per exemple, l'italian utiliza mai que mai computer ; a pas de mot especific per "logiciau" e utiliza software ; en castelhan, se tròba de còps que i a logicial, mai es essencialament software...).
Me sembla que per coeréncia ambé l'utilizacion de mots de formacion romanica (ordinator, logicial), poiriam remplaçar digital per numeric, e utilizar numerizar, numerizacion... en luòga de digitalizar, digitalizacion (d'alhors, tecnicas numericas es a mon vejaire pus clar dins una lenga romanica que tecnicas digitalas). Vivarés 22 de mai de 2007 a 10:06 (UTC)
replies: text: L'anglicisme digitau/-al es relatiu, perque ven dau latin digitus, digitalis. En tot cas, leis anglicismes menaçan pas, de ges de biais, la lenga occitana, contrariament a una legenda tenaça. Me sembla que la solucion realista, aicí, es d'acceptar e de sistematizar dos sèrias parallèlas, en s'inspirant dei solucions parcialas dei lengas romanicas vesinas e de la preséncia dei doas racinas dins aquelei lengas. Ansin, en occitan seriáu partisan de preconizar numeric = digitau/-al; numerizar = digitalizar; numerizacion = digitalizacion, etc. Coralament.--Aubadaurada 22 de mai de 2007 a 10:51 (UTC)
thread_title:  Vocabulari tecnic de l'informatica 

message: Es plan explicat que lo mot ven de "modulador-demodulador". Perqué ne far un modèm alavetz ? --Kokoyaya (d) 15 novembre de 2009 a 10.19 (UTC)
thread_title:  Mod'''è'''m
Discutir:Lòis Nicolau

message: Ai aprés fortuitament l'existéncia d'aquel òme qu'es completament inconegut en Euròpa, mai que d'estudis importants li son estats consagrats en Quebèc. L'article es una sintèsi dei documents en linha que se pòdon trobar sus eu. La soleta autra wikipèdia que ne parla (dins un esbòs) es l'anglosaxona. Vivarés 28 de mai de 2007 a 11:25 (UTC)
replies: text: Excellenta nòva. Ansin redescobrirem un pauc melhor nòstra istòria. Compreni pas la forma curiosa Lòis, la forma normala es Loís non?--Aubadaurada 28 de mai de 2007 a 11:36 (UTC)
replies: text: :Es la forma bas-vivaresa ; se pronóncia [lwɔj]. Vivarés 28 de mai de 2007 a 11:44 (UTC)
Faràs çò que voudràs. Me sembla qu'es util de distinguir doas causas:
#La forma generica d'un prenom, aquí Loís me sembla qu'es normau e admissible dins totei lei varietats d'occitan. 
#De formas mens classicas o mens espandidas coma Lòis, Lois ['luj, 'lwej], Lovís, etc.
Se Loís/Lòis Nicolau nos a pas laissat de forma escricha particulara, en occitan, per parlar d'eu meteis, cresi que Loís Nicolau seriá la forma pus simpla que convendriá, seriá una solucion per defaut... Coralament.--Aubadaurada 28 de mai de 2007 a 15:29 (UTC)

text: Ai mes aquest matin una redireccion. Vivarés 28 de mai de 2007 a 15:55 (UTC)
replies: text: :En i perpensant, de metre una redireccion es una error de metòde. Un nom de persona es unic. Vivarés 30 de decembre de 2008 a 18:51 (UTC)

message: Per ara, se conois gaire de documents ancians escrichs en occitan vivarés. Mai se conois quauqueis estatuts de confrariás, e especialament leis estatuts, datats de 1453, d'una confrariá d'Aubenàs ("Los Sabatièrs"). Dins aqueu document (de  caractèrs), en bòna grafia classica (levat de formas afrancesadas raras), lei diftongs [aj] [uj]... son notats "ay" (o "ai"), "oy"... La sequéncia "grafèma vocalic + y" nòta totjorn un diftong : coffrayria, fayt, anayssi, procurayre, vay... proffeyt, gleysas... soy (forma de èsser), poyssan, poyra, coyre (infinitiu). Lo pichon nom Loís (forma generica, coma dises) i apareis dos còps, notat "Loys". Per ieu, es clar ara que la forma bas-vivaresa Lòis es establa, e qu'es l'unica que siá atestada. Coralament, Vivarés 31 de mai de 2007 a 10:03 (UTC)
thread_title: Remarca suplementària d'òrdre scientific

message: Ai reproduch (se me sovèni ben, qu'ai pas enveja de cercar) lo document manuscrit verbatim:
replies: text: Composé à ce qu'il paroit en 1672, 1673, 1674

text: Par Louis Nicolas Prêtre Missionnaire,

text: natif de la ville d'Aubenas en Languedoc.
Sa tipografia es pas confòrma (usança dei majusculas), que se deuriá escriure segon leis règlas actualas:

text: par Louis Nicolas prêtre missionnaire,
Mai es una citacion. Vivarés 14 de nov de 2008 a 23:55 (UTC)
thread_title:  Tipografia
Discutir:Corvini

message: Dins lei sintagmas nominaus "nom + trach distintiu", quand lo trach distintiu es un nom seguit d'un adjectiu (lo pus sovent una precision de color) convèn d'introduire lo trach distintiu per la preposicion de e l'article definit. Per exemple :
* Gralha deL bèc blanc (puslèu que : Gralha de bèc blanc).
* Gag de LA fàcia negra (puslèu que : Gag de fàcia negra).
Es ma reaccion espontanèa, confortada per l'obratge de Claudi Barsòtti : Bestiari d'Occitània (IEO, Sector Recèrca, 1992) onte se tròba per exemple : Gralha dau/del bèc jaune (Pyrrhocorax graculus, en francés : chocard à bec jaune). Vivarés 29 de mai de 2007 a 16:26 (UTC)
thread_title:  Noms (d'aucèus...) amb un trach distintiu e sintaxi occitana
Discutir:Rosselhon

message: Faudriá senhalar que lo tèrme "Rosselhon" designèt istoricament, entre lo Tractat dei Pirenèus e la Revolucion Francesa, una província que son territòri correspondiá aproximativament an aqueu dau departament dei Pirenèus Orientaus. Es aquesta realitat istorica qu'explica l'usatge incorrècte mai frequent dau nom Rosselló / Rosselhon / Roussillon per designar la Catalonha Nòrd (per exemple dins lo nom Lengadòc-Rosselhon). O ben, se poiriá crear un autre article : Rosselhon (província). -- Vivarés 3 de junh de 2007 a 18:54 (UTC)
thread_title:  "Rosselhon" foguèt tanben una província dau Regim ancian
Discutir:Cevenas

message: Se pòt pas limitar lei Cevenas a Erau, Gard e Losera (per citar de departaments). Cf. per exemple aquest liame . L'apelacion "Cevena(s) Vivaresa(s)" per designar una partida dau Vivarés meridionau e occidentau es tradicionala, e es mai qu'una categoria de geografs. Vivarés 10 de junh de 2007 a 21:56 (UTC)
thread_title: Cevena(s) Vivaresa(s)
Discutir:Lista dels comtes de Tolosa

message: Es necessari de verificar e de corregir la forma de certanei noms pròpris.--Aubadaurada 12 de junh de 2007 a 14:47 (UTC)
thread_title:  Forma dei noms  pròpris 

message: Adieusiatz. Sabi pas per de que s'es causit d'utilizar sus Wikipèdia la forma "Raimon", alara que Lo Tresaur dau Felibritge dona Ramoun/Ramon.Jiròni (d) 16 mai de 2011 a 15.18 (UTC)
replies: text: Adieu Jiròni e los autres. Personalament me geina de veire una causida escafar totas las autras. Los diccionaris son faches per d'èssers umans (e son doncas imperfièches) e mai sovent i apareisson (mai o mens clarament) de causidas lingüisticas a "vocacion normativa". Abans de cambiar sistematicament los noms, cal saber qu'existissiá (probablament, soi pas un expèrt) un polimorfisme Raimond/Ramond/Ramon (e probable d'autras variantas) e que segurament la forma mai populara èra la darrièra; pasmens pensi que la forma mai nauta podiá èsser la primièra. En catalan la forma populara (e generala actualament) és Ramon pasmens lo cantaire valencian causiguèt Raimon que li semblava possiblament mai prestigiosa per sa medievalitat... Aquí qualques exemples: Ramond dins las Cronicas romanas d'Esquerrièr: , Raimon dins lo Lexique Roman: ,  o . La forma en -d es "normala" vist qu'existissiá una tendéncia a l'edat mejana d'escriure pas cèrtas consonantas dins de grops coma -nt pels advèrbis que sovent èran escriches -n. Me sembla que caldriá veire en foncion de las atestacions dels noms mai emplegats (se n'i a) sens fòrabandir sistematicament las formas segondàrias...
A lèu, amistats, Claudi/Capsot (d) 17 mai de 2011 a 07.58 (UTC)

text: Adieu Claudi e mercé per aquestas precisions. Vau apondre una nòta als principals articles concernits per precisar que las formas Raimon e Ramond  son tanben possiblas en occitan. Amistats .Jiròni (d) 17 mai de 2011 a 17.30 (UTC)
thread_title: Raimon/Ramon
Discutir:Guilhèm de Gellona

message: La forma Gellona amb doas ll, es segur qu'es atestada en lenga occitana? L'ai pas trobada enluòc dins ma documentacion. Ai trobat dins lo TDF la forma <Gelouno> mai es pas tanpauc una indicacion segura subre la forma locala reala. Tanben caudriá verificar la forma d'autrei noms pròpris d'aqueste article.--Aubadaurada 12 de junh de 2007 a 19:56 (UTC)
replies: text: D'efièch aviái pas de forma atestada per "Gellona"", l'ai sonque copiada dins l'article catalan. Mas en cercar,veni de trapar aquel sit en occitan (es lo  sit de Joan Frederic Brun) que sembla fòrça documentat, que parla de "Gelona" amb una soleta  "l" http://www3.webng.com/lengadoc/mej.htm 
NB: per contra menciona "Aniana" e pas "Anhana" ! Jiròni 12 de junh de 2007 a 20:32 (UTC)
replies: text: :Ai trapat la forma latina "Gellonis", aiçi: http://www.fordham.edu/halsall/french/g1.htm Jiròni 13 de junh de 2007 a 15:36 (UTC)
thread_title: Gelona o Gellona?
Discutir:Virus de l'immunodeficiéncia umana

message: La nòrma mistralenca utiliza inmunita mentre que la nòrma classica utiliza immunitat. Sembla que immunodeficiéncia seriá preferible. Vivarés 17 de junh de 2007 a 17:59 (UTC)
replies: text: Sembla pas, es una causa segura: "immuno..." demanda "mm".--Aubadaurada 17 de junh de 2007 a 18:40 (UTC)
thread_title:  "Inmunodeficiéncia" o "immunodeficiéncia" ?
Discutir:Lanas de Gasconha

message: Lo sit de la botiga en linha Adishatz dona Òssagòrra. Aicí tròbi Hossegòr. Qualqu'un a una idèa un bocin mai precisa de l'afar? ( val pel demai de la toponomia landesa). Mercés plan.  RaidakoRaidako 18 de junh de 2007 a 19:43 (UTC)
replies: text: Òssagòrra* sembla d'èsser una invencion fantasiosa de quauque occitanista illuminat. Hossegòr se tròba ja, aumens, dins lo Dictionnaire français-occitan, gascon toulousain de Nicolau Rei-Bèthvéder.--Aubadaurada 18 de junh de 2007 a 20:24 (UTC)

message: Mercés per ta responsa plan rapida, e coma sempre fòrça interessanta. Grandmercé
thread_title:  Mercés plan l'òme 

message: [messatge copiat dins la Tavèrna] Un usatgier anonim remplaça "Occitània" per "França" aquí; pretend puei que botar "Occitània" seriá non nèutre e nacionalista. Respondrai simplament 
#que siam dins la Wikipèdia occitana, 
#que lo concèpte d'"Occitània" es consensuau dins la Wikipèdia occitana e qu'implica ges de presa de posicion prònacionalista ni antinacionalista, 
#que remplaçar "Occitània" per "França" es au contrari una actitud partisana e non nèutra, clarament ostila a l'idèa consensuala d'Occitània. Se vòu ajustar "França" a costat d'Occitània, aquò o pòdi comprene; mai se vòu metre "França" en luòc d'Occitània, aquò es una provocacion estupida.
#qu'ai una idèa de l'identitat de l'usatgier anonim que fa aquelei provocacions. E li disi que Wikipèdia es pas de confondre amb la lista de discussion soc.culture.occitan.
#Ais autrei wikipedians: aquel incident menor mòstra l'utilitat de tornar lançar una discussion e una presa de decision per poder gerir amb neutralitat la question nacionala dins nòstra Wikipèdia. Tornarai faire de proposicions.--Aubadaurada 26 de junh de 2007 a 17:18 (UTC)
replies: text: La discussion se perseguís dins Wikipèdia:La Tavèrna#Occitània/França.--Aubadaurada 26 de junh de 2007 a 19:32 (UTC)
thread_title: Occitània/França